ТЕХНИЧКЕ СПЕЦИФИКАЦИЈЕ

Предмет ове јавне набавке је израда Идејног пројекта изградње новог станичног објекта са приступним тргом у железничкој станици Нови Београд коју чини:
1. Идејно решење
2. Идејни пројекат
3. Студија оправданости
4. Студија о процени утицаја на животну средину

Пре почетка израде Идејног пројекта за предметну набавку, Пружалац услуге треба да изради Идејно решење и достави на сагласност Наручиоцу услуге.

Циљ и задатак израде техничке документације

Овим Пројектом се дефинишу програмски и просторни капацитети као и инфраструктурни садржаји и услови потребни за изградњу комлекса железничке станице Нови Београд а у циљу израде потребне техничке документације.
Техничка документација треба да буде конципирана на Идејном архитектонско-урбанистичком програмском просторном решењу мултимодалног саобраћајног терминала у Блоку 42, Нови Београд - Железничка станица, из јула 2019. године, које je израдио ауторски тим проф. Владимир Лојаница, дипл. инж. арх. и проф. Милан Лојаница, дипл. инж. арх. чије решење je изабрано на јавном, отвореном, идејном, једностепеном, анонимном конкурсу за израду урбанистичко-архитектонског решења аутобуске и железничке станице Нови Београд и пословно комерцијалног комплекса у блоку 42 у Новом Београду. 
Изабрано решење је на конкурсу расписаном 2014. године од стране Града Београда освојило 1. награду. Спроводилац конкурса је Урбанистички завод Београда (ЈУП) у сарадњи са Друштвом архитеката Београда (ДАБ). 
Према изабраном решењу целину комплекса чине следеће функционалне подцелине:
1. Главни објекат Железничке станице
(зона грађевинске целине ЖС1, парцела ЈС-Ж2, објекат на станичном тргу према Улици Милутина Миланковића спојен са вестибилом преко пасареле изнад Улице Нова 1),
2. Вестибил станичне зграде 
(зона грађевинске целине ЖС2, парцела ЈС-Ж1, испод конструкције железничког моста),
3а. Партерно решење железничког трга
(пешачко-парковска зона ка улици Милутина Миланковића, испред објекта железничке станице и испред објекта НЦР, где се планира и ГСП терминал са надстрешницом),
3б. Партерно уређење прилазне зоне испред улаза у Вестибил, ка улици Нова 2.
Документациона основа за пројектовање
Документациона основа за израду техничке документације је:
1. Важећи Локацијски услови.
2. Постојећа техничка и урбанистичка документација инфраструктурних капацитета (објекти, уређаји и постројења).
3. Идејно архитектонско-урбанистичко просторно решење мултимодалног саобраћајног терминала у Блоку 42, Нови Београд - Железничка станица, из јула 2019. године (ауторски тим проф. Владимир Лојаница, дипл.инж.арх. и проф. Милан Лојаница, дипл.инж.арх).
4. Закон о железници (''Сл. гласник РС'' бр. 41/2018).
5. Закон о безбедности у железничком саобраћају (''Сл.гласник РС'' бр. 41/2018).
6. Закон о интероперабилности железничког система (''Сл. гласник РС'' бр. 41/2018).
7. Закон о планирању и изградњи ("Сл. гласник РС", бр. 72/2009, 81/2009 - испр., 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 – др. Закон и 9/2020, 52/21).
8. Закон о безбедности и здрављу на раду ("Сл. гласник РС", бр. 101/2005, 91/2015 и 113/2017 – др. закон).
9. Закон о процени утицаја на животну средину („Сл. гласник РС“, бр 135/2004 и 36/2009).
10. Закон о заштити животне средине („Сл. гласник РС“, бр 135/2004 и 36/2009 36/2009 – др. закон 72/2009 – др.закон, 43/2011 – одлука УС, 14/2016, 76/2018, 95/2018 – др. закон и 95/2018 -др.закон).
11. Правилник о садржини, начину и поступку израде и начину вршења контроле техничке документације према класи и намени објекта ("Сл. гласник РС", бр. 73/2019).
12. Правилник за грађевинске конструкције ("Сл. гласник РС", бр. 89/2019, 52/2020 и 122/2020).
13. Уредба о безбедности и заштити на раду на привременим и покретним градилиштима ("Сл. гласник РС", бр. 14/2009, 95/2010 и 98/2018).
14. Планови генералне регулације и Планови детаљне регулације за предметно подручје.
15. Сва друга законска и техничка регулатива која се односи на предмет пројектовања.
Услови за пројектовање

Општи услови
1. Главни објекат Железничке станице
Главни објекат железничке станице пројектовати у оквиру грађевинске целине ЖС1, парцела ЈС-Ж2, уз новопланирану улицу Нова 1. Објекат оријентисати према станичном тргу ка Улици Милутина Миланковића, одакле се очекује приступ највећег броја корисника, имајући у виду и новопланирани ГСП терминал уз ову улицу.
Станичну зграду спратности П+2+Пс, пројектовати као репрезентативан објекат са наглашеним улазним порталом као стилски и композиционо јединствену целину са објектом у зони ЖС1. Приземље објекта позиционирати на коту 76.5 мнв и преко пасареле изнад Улице Нова 1 повезати га са подцелином 2, вестибилом станичне зграде. У приземљу планирати вишеетажни станични хол, са пратећим функцијама као што су информације, продаја карата, тоалети, гардеробе и кафеи. Први спрат планирати тако да има директну везу са железничким перонима на коти 82.5 мнв, и у оквиру ове етаже пројектовати пословни простор за потребе експедиције и служби. Планирати проширење конструкције железничког моста у функцији везе са главним објектом у зони 1. спрата. Ha другом спрату сместити командни центар са визуелном везом ка перонима, као и компјутерски центар у зонама које су мање атрактивне у погледу визура. Повучени спрат резервисати за јавне садржаје као што су сала за скупове и ресторан са терасом и кровном баштом према станичном тргу.
У крову изнад вишеетажног станичног хола пројектовати стаклену лантерну. Kao саставни део објекта изнад улазне партије пројектовати конзолну надстрешницу.
[bookmark: bookmark36]За потребе смештања технике и стационарног саобраћаја за запослене, планирати подземну етажу испод објекта, којој се приступа са Улице Нова 1 (кота 71.5 мнв).
Објекат мора имати прикључак на водоводну и канализациону мрежу, електричну енергију, телекомуникациону мрежу, топловодну мрежу или други алтернативни извор енергије.
У оквиру станичног објекта обезбедити:
– функционалне целине за основне услуге путницима: вестибил, шалтерске благајне, агенцијске благајне, инфо пункт, чекаоницу, гардеробу, магацин, санитарни чвор (у складу са организацијом објекта у зони ЖС2), целине неопходне за функционисање саобраћаја: просторије за организацију саобраћаја возова, просторије за организацију превоза путника и заједничке просторије за организацију саобраћаја возова и превоз путника (у складу са организацијом објекта у зони ЖС2), 
– функционалну пешачку везу са зоном ЖС2
– главни пешачки улаз са трга на коти 76.50 мнв, док приступ са саобраћајнице Нова 1 предвидети за гаражу
– пратеће садржаје за кориснике којим се обезбеђује виши квалитет услуге (угоститељство, услуге, трговина, забава, хигијена),
–  део објекта може бити намењен и за пословне садржаје,
– обезбедити комуникацију прилагођену за кретање путника са пртљагом, опремити покретним тракама, ексалаторима и лифтовима, у складу са Правилником о техничким стандардима планирања, пројектовања и изградње објеката којима се осигурава несметано кретање и приступ особама са инвалидитетом, деци и старима („Службени гласник РС”, број 22/15);
– забрањено је складиштење отровних и опасних материја и запаљивих и експлозивних материјала.
Претпростор објекта железничке станице ка парку (П) уредити као слободну поплочану површину.
За планиране објекте препоручује се варијанта директног, плитког фундирања. Начин фундирања (плоча или траке) мора се анализирати за сваки објекат посебно због присуства насипа знатне дебљине, који је хетерогеног литолошког састава и неуједначених физичко-механичких карактеристика и променљиве деформабилности приповршинске зоне алувијалног наноса која прихвата највећи део додатних напона од пројектованог објекта.
При пројектовању и извођењу објеката (а нарочито ископа) на овој локацији треба водити рачуна о стубовима моста и подземнoj води. Начин ископа и заштиту стубова моста разрадити кроз пројекат заштите темељне јаме.
1.а Станични трг
Посебним пројектом предвидети и детаљно партерно решење станичног трга. Пројектно решење наслонити и повезати са пројекатом целине трга који обухвата зону испред објекта НЦР и ГСП терминала са надстрешницом: Концептуално архитектонско-урбанистичко програмско просторно решење партерног уређења платоа испред објеката K1-M2-ЖС1 - БЛОК 42, из јуна 2021. године, које је израдио ауторски тим проф. Владимир Лојаница, дипл. инж. арх. и проф. Милан Лојаница, дипл. инж. арх. 
Предлаже се застор камених плоча који прати логику, принципе и висок стандард уређења целине овог новобеоградског блока. Предвидети различиту опрему за обликовање простора, клупе, канделабре, информативне елементе уређења и опреме као и опрему воденим и зеленим површинама. Целокупна расвета јавног простора, мобилијар, камена пластика и други елементи опреме пројектовати у складу са ексклузивним карактером станичног трга. Предвидети пространо димензионисане жардињере за засаде високог зеленила.
2. Вестибил станичне зграде 
Вестибил станиче зграде пројектовати испод постојеће конструкције железничког моста, у оквиру грађевинске зоне ЖС2 и парцеле ЈС-Ж1. Водити рачуна о дилатацији и начину повезивања новопројектоване структуре са постојећом.
Вестибил пројектовати на основној коти 76.5 мнв и функционални наставак главне зграде и станичног хола. Директни улаз у вестибил остварити из Улице Нова 2, која се издваја из Улице Антифашистичке борбе. Ка овој зони потребно је остварити денивелацију у партеру вестибила, на коту 75.7 мнв. Зону вестибила планирати за мрежу хоризонталних и вертикалних пешачких комуникација (веза са станичним тргом, веза са железничким перонима, веза са паркингом, веза ка аутобуској станици, веза ка станици УМП и сл. За вертикалну комуникацију пројектовати сетове ескалатора, лифтова и степеништа, уз одговарајућу реконструкцију у перонским зонама железничког моста. Од пратећих садржаја за путнике пројектовати чекаонице, пословне локале, кафе, јавне тоалете.
Приликом пројектовања вестибила имати у виду да ће се у будућности додати два колосека на мостовску конструкцију. За потребе просветљења основне трасе комуникације у вестибилу, пројектовати застакљене лантерне у перонским зонама конструкције железниког моста.
2.а Партерно уређење прилазне зоне испред улаза у Вестибил, све до постојећег спољашњег степеништа које повезује тротоар уз Улицу Антифашистичке борбе са железничким перонима. Реконструкцијом обухватити и независно спољашње степениште које везује пероне са тротоаром уз Улицу Антифашистичке борбе.
[bookmark: bookmark40][bookmark: bookmark44][bookmark: bookmark56][bookmark: bookmark58][bookmark: bookmark59][bookmark: bookmark60]Материјализација комплекса
Фасаде комплекса пројектовати тако да материјализацију већим делом чини стаклена зид завеса у варијанте структуралне фасаде, са елементима пуних платана вентилисане фасаде чија је финална облога природни камен, односно алукобонд. Фасаде пројектовати да буду високог квалитета у погледу звучне и термичке заштите, користти производе реномираних произвођача.
[bookmark: bookmark76][bookmark: bookmark85]Кровне засторе и елементе надстрешница радити у челичној конструкцији, са облогама у комбинацији стакло и алукобонд.
При материјализацији примењенити трајне и технолошки савремене материјале. Избор материјала треба да је у складу са технолошким захтевима, важећим прописима и стандардима за дату врсту објекта. Сви уграђени материјали морају бити атестирани и одговарати СРПС стандардима.
Све подове у Вестибилу планирати да буду у завршној обради од гранитне керамике прве класе, предвиђеној за објекте јавне намене и високе фреквенције. На позицијама на којима евентуално буде потребе за уградњом дуплог пода, биће примењен адекватан дупли под са завршном обрадом од гранитне керамике. Димензије и дизајн биће у складу са наменом просторија.
Одводњавање кровних површина решити у складу са архитектонским пројектом. У склопу објекта предвидети од ПП цеви или слично. Кишну канализацију ван објекта решити са ПВЦ канализационим цевима.
Све отпадне воде прикључити на спољну градску канализациону мрежу према условима ЈКП Београдски водовод и канализација. Пројектом предвидети прикупљање свих фекалних отпадних вода и системом вертикалног и хоризонталног развода спровести их до уличне фекалне канализације према условима ЈКП Београдски водовод и канализација.
Санитарне објекте предвидети од фајанса прве класе, познатих произвођача, а према усвојеном концепту ентеријера и пројекту архитектуре.
У складу са СРПСЕН 12845 пројектовати систем за аутоматско гашење водом у свим просторијама где је то неопходно.
Поплочавање пешачких и колско-пешачких површина радити каменим или бетонским плочама у зависности од карактера простора и очекиваног интензитета фреквенције путника. За обраду пешачких и колско-пешачких површина предвидети материјале који су својом технологијом обраде и уградње економски оптавдани, поседује својства као што су: трајност, издржљивост, отпорност на различите утицаје (хабање, механичко, физичко и хемијско оштећење), задовољавају висок ниво естетских критеријума с обзиром на репрезентативност и важност простора, и погодни су за одржавање (прање и чишћење, замена оштећених делова/површина и сл). Као завршна обрада предлажу се камене коцке и плоче, димензија и обрадом прилагођене намени и естетском доприносу разматраног подручја, а у складу са непосредним окружењем станичног трга. Архитектонско-грађевинске елементе (зидане жардињере и сл.), као и елементе урбаног мобилијара (клупе, ђубријере, информативни елементи и сл.), предвидети у обиму неопходном за постизање функционалног, обликовног и визуелног квалитета разматраног простора.
Монтажне објекте предвидети у складу са наменом, а у комбинацији стакла и термопанела. Елементе конструкције надстрешнице радити од челика са облогама од алукобонда. Конструкцију лифтовских окана такође радити од челичних елемената, са облогом од сигурносног стакла. Сва облагања зидова реконструисаног степеништа радити од алукобонда.
Објекте за пријем путника формирати застакљењем дела постојећег железничког надвожњака уз уградњу потребне изолације. 
Све објекте пројектовати са намером коришћења природног осветљења где год је то могуће. 
Електроенергетске инсталације
Напајање
Мерење потрошње електричне енергије
Мерење утрошка електричне енергије према условима ОДС ЕПС Дистрибуција д.о.о. Београд. 
Развод
Главни разводни орман пројектовати у посебној просторији
Електрично осветљење
У објекту предвидети инсталацију општег, помоћног и противпаничног осветљења. Осветљење у јавним просторима предвидети у складу са усвојеним концептом ентеријера и нормама JKO и IEC.
Предвидети првенствено употребу светиљки са ЛЕД изворима светла. Противпанично осветљење предвидети светиљкама са уграђеном батеријом за аутономни рад. Обратити пажњу на избор светиљки и светлосне ефекте који се постижу.
Инсталација прикључница, извода и технолошких потрошача
Инсталацију прикључница, извода и технолошких потрошача предвидети према захтевима из технолошког пројекта и усвојеног концепта ентеријера. У јавним просторима на растојању не већем од 15 метара предвидети прикључнице за чишчење. Инсталацију технолошких прикључака у кафеима, локалима, шалтерским просторима, агенцијама и другим просторима предвидети у складу са технолошким потребама. Предвидети напајање информационих и декоративних рекламних паноа. Предвидети напајање, лифтова, ескалатора, телекомуникационе опреме, сигурносних система и слично.
Инсталација електромоторног погона
Инсталацију електромоторног погона предвидети  према захтевима из пројеката термотехничких инсталација, хидротехничких инсталација и инсталација за аутоматско гашење пожара. Управљање се предвиђа локално и даљинско, преко централног система за надзор и управљање БМС.
Заштита од електричног удара индиректним додиром
Заштиту од директног додира предвидети избором одговарајуће опреме са заштитним кућиштима,  а заштиту од индиректног напона додира предвидети аутоматским искључењем напајања у TN-C-S систему. Предвидети изједначења потенцијала свих металних маса у објекту, које не припадају електричним инсталацијама, повезивањем на главну сабирницу за изједначење потенцијала објекта.
Заштита и реконструкција постојећих електроенергетских објеката средњег и ниског напона
Пројектом треба израдити решење за заштиту и измештање постојећих електроенергетских водова средњег и ниског напона угрожених изградњом објекта на бази прибављених техничких услова надлежне Електродистрибуције.
Поред законске регулативе меродавни документ за одређивање услова укрштања je и Збирка техничких препорука ЕПС.
Уземљење
Предвидети уградњу  темељног уземљивача или повезивање на постојежу инсталацију уземљења, са потребним бројем извода за повезивање громобранских спустева, главне сабирнице за изједначење потенцијала GŠIP, шина лифтова у доњој зони, металних оквира врата, металних степеништа, металних носача подконструкције фасаде и слично.
Инсталација громобрана
[bookmark: bookmark214][bookmark: bookmark215][bookmark: bookmark216]За заштиту објекта од атмосферских пражњења предвидети класичну инсталацијu громобрана у облику „Фарадејевог кавеза“ и са темељним уземљивачем као громобранским уземљењем, а у свему према свему према СРПС ЕН 62305. У оквиру главног разводног ормара предвидети постављање одводника пренапона категорије I и II. 
Телекомуникационе инсталације
Пројектом предвидети следеће телекомуникационе и сигналне инсталације:
· приводна ТК канализација,
· систем сигнализације и дојаве пожара,
· структурни кабловски систем,
· систем бежичног приступа Интернету,
· систем пријема и дистрибуције РТВ сигнала,
· систем амбијенталног озвучавања и обавештавања,
· систем видео надзора,
· систем сигнализације провале и препада (опционо),
· систем контроле приступа,
· систем контроле уласка на пероне,
· видеоинтерфонски систем (опционо) и
· систем за обавештавање путника
· сатни систем (опционо).
Сви системи треба да имају могућност проширења и повећања капацитета у складу са евентуалном фазном изградњом осталих садржаја у функцији железничке станице. Све системе пројектовати и интегрисати у постојеће системе исте функције, са циљем управљања са једног места (тренутна позиција централног управљања је објекат Поставнице), а у оквирима осталих садржаја који су у функцији железнице.
Приводна ТК канализација
Приводну ТК канализацију и прикључење објекта на јавну ТК мрежу предвидети у складу са Техничким условима Предузећа за телекомуникације "Телеком Србија" ад. Такође, предвидети могућност прикључења на мрежу других локалних телекомуникационих оператера.За потребе смештаја опреме локалних телекомуникационих оператера, предвидети посебну техничку просотрију или део просторије намењене за смештај опреме телекомуникационих и сигналних инсталација.
Систем сигнализације и дојаве пожара
Систем сигнализације и дојаве пожара пројектовати у складу са Законом о заштити од пожара, важећим техничким прописима и Главним пројектом заштите од пожара.Предвидети аналогно-адресабилни систем са микропроцесорски контролисаним централним уређајем потребног капацитета. 
[bookmark: bookmark205][bookmark: bookmark206][bookmark: bookmark208]Систем противпожарне заштите
У случају пожара обезбедити неопходне противпожарне функције дефинисане ПП елаборатом:
· искључење вентилационих система,
· затварање противпожаних клапни (ППК),
· укључење вентилатора за надпритисак,
· укључење вентилатора за одимљавање,
· отварање противдимних клапни (ПДК).
Сигнале дојаве пожара треба да обезбеди противпожарна централа. Ha основу истих остварити непосредне, хардверске извршне функције. Све противпожарне сигнале проследити на микропроцесорске подстанице, како би се омогућило да се противпожарне функције реализују и преко програма.
Структурни кабловски систем
Структурни кабловски систем предвидети као јединствени кабловски систем за пренос свих типова информација и података у пропусном опсегу до 250МХз (пренос говора, слике, управљачких сигнала, пренос података). 
Инсталацију структурног кабловског система предвидети у складу са стандардима ISO/IEC 11801 и EN 50173 као и препорукама водећих произвођача опреме у тој области.
Потребан број концентрација структурног кабловског система (Рек ормани) предвидети у одговарајућим техничким просторијама - Рек собама. Рек ормане опремити потребном пасивном опремом.
Хоризонталну кабловску инсталацију структурног кабловског система предвидети инсталационим FTP cat. 6 кабловима.
Хоризонталну кабловску инсталацију предвидети са:
· оптичким каблом са 24 мултимодна влакна,
· оптичким каблом са 24 мономодна влакна и
· 4 ФТП кабла цат. 6.
Радна места у функцији железничке станице опремити са 3 РЈ45 цат. 6 утичнице.
Од Рек ормана до простора Локала предвидети оптичке каблове са 4 мономодна влакна и по један ФТП кабла цат. 6.
Систем бежичног приступа Интернету
Затворени простор станичне зграде железничке станице Нови Београд покрити потребним бројем Access Point уређаја и предвидети потребну активну опрему, како би се путницима омогућило коришћење Интернета. Предвидети могућност проширења система и на простор перона. Као инфраструктуру овог система користити структурни кабловски систем. 
Систем пријема и дистрибуције РТВ сигнала
Пројектом предвидети инсталацију за пријем и дистрибуцију РТВ сигнала у објекту који ће се повезати на мрежу локалног кабловског диструбутера сервиса и омогућити пријем сигнала из радио-дифузне мреже јавног сервиса.
Систем треба да чине: главни разводни орман, потребан број споредних разводних ормана, РТВ утичнице и потребне кабловске инсталације. Разводне ормане предвидети у техничким просторијама за смештај телекомуникационе опреме и опремити са потребном активном пасивном опремом за дистрибуцију РТВ сигнала. РТВ утичнице предвидети на местима где је предвиђена монтажа РТВ пријемника.
За просторе локала придржавати се техничких захтева договорених између Инвеститора и Закупаца.
Систем амбијенталног озвучавања и обавештавања
За емитовање разних музичких или говорних програма, општих обавештења и хитних обавештења у случају опасности или хаварија предвидети савремени 100V систем амбијентаног озвучавања и обавештења који ће бити део јединственог система за целу железничку станицу. Систем треба да чине: централни разгласни уређај (миксер/предпојачавач, појачавачи снаге, извори звука и јединица за управљање снимљеним порукама), 100V звучничке линије и кабловске инсталације. Централну опрему система озвучења предвидети у посебном Рек орману у техничкој просторији за смештај централне опреме система техничког обезбеђења објекта. Систем треба у нормалном режиму да подржи емитовање позадинске музике и говорних обавештења која се емитују са позивне станице, а у случају пожара емитовање евакуационих порука. 
Звучнике предвидети у свим просторијама, централном холу и комуникацијама, евакуационим степеништима, јавним тоалетима и тоалетима за запослене. У административним просторијама омогућити локално подешавање нивоа звука.
Пројектовати зонски систем са могућношћу емитовања унапред снимљених порука, са бирањем приоритета поруке. Највећи приоритет треба да има пожарно обавештење. У случају сигнала са система аутоматске дојаве пожара треба прекинути емитовање свих извора звука у систему у свим зонама и емитовати снимљене говорне поруке пожарног обавештења. За систем озвучења у локалима потребно је предвидети одговарајући прикључак на једном месту.
Систем видео надзора
Са циљем омогућавања сталног надгледања периметра објекта, унутрашњих простора станичне зграде, комуникација и путева евакуације предвидети савремени систем видео надзора базиран на ТЦП/ИП протоколу. Мрежне видео снимаче са хард дисковима потребног капацитета и потребну активну комуникациону опрему предвидети за монтажу у комуникационим Рек орманима. Мониторинг система предвидети на пулту обезбеђења објекта где постоји 24х дежурство а централну опрему предвидети у техничкој просторији за смештај централне опреме система техничког обезбеђења објекта. 
Програмски пакети
Да би систем надзора и управљања извршио све захтеване функције и алгоритме мерења, регулације, сигнализације и управљања предвидети одговарајуће софтверске пакете на нивоу подстанице и на нивоу командног и контролног центра, који омогућавају:
- директну дигиталну регулацију,
- програмско логичко управљање,
- временске програме,
- графичку презентацију,
- аутоматско штампање аларма и догађаја,
- оптимизације и др.
[bookmark: bookmark207][bookmark: bookmark211][bookmark: bookmark209][bookmark: bookmark210][bookmark: bookmark212]Повезивање опреме надзорно- управљачког система
Мерно-регулациону опрему у пољу и објекте надзора и управљања повезати се са орманима аутоматике командно-сигналним кабловима одговарајућег типа и броја жила одређених на основу врсте и броја сигнала који се њиме преносе. Каблове највећим делом полагати у техничким просторима, на засебним регалима одвојено од енергетских каблова.
Ha местима изложеним механичком оштећењу као и код прикључака на примарну опрему каблове провући кроз челичне круте и флексибилне цеви.
Предвидети комуникацију између подстаница и контролног центра преко одговарајућег комуникационог кабла и опреме.
За опрему и елементе сигурносних система који морају да функционишу при пожару каблове заштитити од утицаја пожара, или предвидети каблове са изолацијом од негоривог материјала у одговарајућем трајању дефинисаним ПП елаборатом.
За објекат железничких билетераница (и помоћних просторија) предвидети адекватну инсталациону трасу потребног капацитета за повезивање са релевантним објектом железничке станице Нови Београд. Такође, према условима имаоца јавних овлашћења за телекомункације, предвидети (пo потреби) инсталациону трасу потребног капацитета за повезивање на јавну електронску комуникациону мрежу. Од овог објекта (билетарнице) предвидети инсталациону трасу потребног капацитета до рампи тј. колских улаза у јавни паркинг на отвореном за потребе железничке станице. Све ТК инсталационе трасе планирати у складу са осталим инсталацијама, партерним уређењем и правилима струке. За потребе функционисања објекта са билетарницама предвидети унутрашњу електронску мрежу за комуникацију и пренос података на бази структурног каблирања (СКС), систем за дојаву пожара, контролу приступа и видео надзор. Ови системи треба да буду проширење коресподентних система у железничкој станици Нови Београд.

Пројекат термотехничких инсталација за грејање, климатизацију и вентилацију просторија у објектима, у оквиру комплекса железничке станице у блоку 42 у Новом Београду, урадити у складу са технолошким решењем, наменом просторија и спољним пројектним параметрима. Kao основни енергент у раду термотехничких система и инсталација користити електричну енергију.
Спољну пројектну температуру и унутрашње пројектне температуре просторија у свим објектима усвојити према важећим прописима и стандардима као и превилима и препорукама струке.
За климатизацију простора билетарнице железничке станице и осталих простора у којима бораве људи (комерцијални простори, припрема хране) користити системе чији се рад базира на VRF технологији (фреонски системи).
Обезбедити адекватну вентилацију просторија у којима се припрема храна.
Системе климатизације пројектовати тако да се обезбеде услови комфора људи и третираном амбијенту.
Грејање санитарних просторија обезбедити електричним грејним телима одговарајућег капацитета. Обезбедити принудну вентилацију санитарних просторија.
Студија о процени утицаја на животну средину 
Студију о процени утицаја на животну средину урадити у складу са Законом о процени утицаја на животну средину, Правилником о садржини студије о процени утицаја на животну средину („Службени гласник РС“, број 69/05) и Решењем о одређивању обима и садржаја студије о процени утицаја на животну средину које доноси надлежни орган - Министарство заштите животне средине.
Студија оправданости
Студију оправданости урадити за комплетну деоницу пруге на основу техничких решења из Идејног пројекта, а у складу са Правилником о садржини и обиму Претходних радова, Претходне студије оправданости и Студије оправданости (,,Службени гласник РС“, број 1/2012).
Обим и садржај техничке документације
Техничку документацију по обиму и садржају треба урадити у складу са Законом о планирању и изградњи (Службени гласник РС бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС 50/2013 - одлука УС, 98/2013-УС, 132/2014, 145/2014 и 83/2018, 31/2019, 9/2020 и 52/21), Законом о железници (Службени гласник РС број 41/2018), Законом о безбедности у железничком саобраћају (Службени гласник РС број 41/2018), Законом о интероперабилности железничког система (Службени гласник РС број 41/2018) и другим важећим законима, прописима, правилницима, упуствима и стандардима који третирају предмет пројектовања.

Техничка документација треба да се састоји од:
· Опште документације,
· Текстуалне документације,
· Нумеричке документације,
· Графичке документације.
Израдити Идејно решење за потребе прибављања локацијских услова.
План и процес израде техничке документације
Техничка документација подлеже верификацији од стране ''Инфраструктура железнице Србије'' а.д.
Техничка документација у електронској форми мора бити идентична штампаним примерцима по приказу, садржају и редоследу података.
Сви цртежи, текстуални и графички прилози достављени на СD-у морају бити достављени у *.pdf облику и у отвореним фајловима (*.doc, *.xls, *.dwg, *.mpp,...) при чему све ситуације у DWG формату приказане у моделу морају бити у Државном референтном систему.

Специфични услови које понуђач треба да испуни

1. Да је понуђач регистрован код надлежног органа, односно да поседује Решење о испуњености услова за израду техничке документације за које одобрење за изградњу издаје надлежно министарство и то за:
· Пројекте саобраћајница за јавне железничке инфраструктуре са прикључцима (П141Г2), 
· Пројекте саобраћаја и саобраћајне сигнализације за јавне железничке инфраструктуре са прикључцима (П141С1),
· Пројекте грађевинских конструкција за објекте на јавним железничким инфраструктурама са прикључцима (П142Г1),
· Пројекте управљања електромоторним погонима - аутоматика мерења и регулација за јавне железничке инфраструктуре са прикључцима (П141Е4),
· Пројекте машинских делова скретница, железничке опреме и прибора за јавне железничке инфраструктуре са прикључцима (П141М4),
· Пројекте електроенергетских инсталација високог и средњег напона за јавне железничке инфраструктуре са прикључцима (П141Е1).
2. Да понуђач поседује Решење Републичког геодетског завода којим се Понуђачу издаје лиценца за рад у складу са одредбама важећег закона о државном премеру и катастру и то за:
· Извођење геодетских радова у одржавању катастра непокретности и одржавању катастра водова,
· Израду геодетских подлога у инжењерско-техничким областима за које се не израђује главни пројекат.
3. Да понуђач поседује од Министарства унутрашњих послова:
· Решење за израду главног пројекта заштите од пожара у складу са чланом 32. Закона о заштити од пожара,
· Решење за обављање послова пројектовања и извођења посебних система и мера заштите од пожара за послове стабилних система за дојаву пожара по основу члана 38. и 39. Закона о заштити од пожара,
· Решење којим се правном лицу/предузетнику издаје лиценца према важећим прописима који регулишу област техничке заштите, односно према Закону о приватном обезбеђењу за: 
1) Процену ризика у заштити лица, имовине и пословања
2) Вршење послова пројектовања и надзора над извођењем система техничке заштите
4. Да понуђач располаже довољним кадровским капацитетом, односно да понуђач има стално    запослена високообразована стручна лица и/или планира ангажовање одговорних лица која  ћe решењем бити именована за вршење услуга у предметној јавној набавци, која поседују  личне лиценце неопходне за израду техничке документације која је предмет набавке и који су у претходних пет година извршили услугу израде следећих делова техничке документације:
· Пројекат архитектуре - најмање два дипломирана инжењера архитектуре са важећом лиценцом број 300 (210А или 321А) од којих је један био именован као главни пројектант на два пројекта у чијем саставу су објекти са класификационом ознаком 1241 (Зграде за комуникације, станице, терминали и сличне зграде);
· Пројекат конструкције - најмање два дипломирана грађевинска инжењера са важећом лиценцом број 310 (341И или 410И) од којих је један био именован као одговорни пројектант моста у функцији железничке инфграструктуре, распона већег од 25м и дужине веће од 200м;
· Пројекат саобраћајница - најмање једног дипломираног грађевинског инжењера са важећом лиценцом број 315 (или 312);
· Пројекат хидротехничких инсталација (инсталација водовода и канализације) - најмање једног дипломираног грађевинског инжењера са важећом лиценцом број 314 (342И или 420И или 313);
· Пројекат електроенергетских инсталација - најмање једног дипломираног инжењера електротехнике са важећом лиценцом број 350 (351И или 510И);
· [bookmark: _Hlk105745823]Пројекат телекомуникационих и сигналних инсталација - најмање једног дипломираног инжењера електротехнике са важећом лиценцом број 353 (353И или 530И);
· Пројекат машинских инсталација (термотехничке инсталације) - најмање једног дипломираног инжењера машинства са важећом лиценцом број 330 (361И или 610И);
· Пројекат машинских инсталација (вертикални транспорт) - најмање једног дипломираног инжењера машинства са важећом лиценцом број 333;
· најмање једног дипломираног инжењера саобраћаја са важећом лиценцом број 368;
· најмање једног дипломираног инжењера саобраћаја са важећом лиценцом број 370;
· најмање једног дипломираног инжењера геодезије са важећом лиценцом број 372;
· најмање једног дипломираног инжењера са важећом лиценцом број 373;
· најмање једног дипломираног инжењера са важећом лиценцом број 381;
· најмање једног дипломираног инжењера геологије са важећом лиценцом број 391;
Наведени критеријум доказује се за сваког траженог одговорног пројектанта достављањем:
· копије личне лиценце одговорних извршиоца који ће решењем бити именовани за вршење израде техничке документације у предметној јавној набавци,
· доказа о радном ангажовању одговорног пројектанта за запослене на неодређено или одређено време код понуђача фотокопије уговора о раду а за лица ангажована ван радног односа код понуђача копије уговора о радном ангажовању,
· потврду наручиоца.
5. Да понуђач услуга има доказано искуство у изради техничке документације, односно да је у периоду од три године пре истека рока за подношење понуда извршио услугу:
· Израде најмање три ИДП или ПГД за изградњу или реконструкцију или санацију или адаптацију објеката са класификационом ознаком 1241 (Зграде за комуникације, станице, терминали и сличне зграде),
· Израде најмање три ИДП или ПГД за изградњу или реконструкцију или санацију или адаптацију објеката са класификационом ознаком 124121 (Зграде са припадајућим инсталацијама и уређајима у њима на железничким станицама, на станицама жичара, седећих жичара), при чему укупна бруто површина објеката обухваћених пројектом мора бити већа од 10.000м2,
· Израде најмање једног ИДП или ПГД за изградњу надстрешница површине веће од 3.000м2,
Овај критеријум доказује се достављањем копије Акта надлежног органа којим се одобрава извођење радова. Уколико акт надлежног органа не садржи тражене податке, као додатни доказ доставити и Локацијске услове или Извод из пројекта. 
6. Да понуђач услуга располаже одговарајућом рачунарском опремом (рачунари, штампачи, плотери и др.) и да користи лиценциране софтверске пакете као на пример: Microsoft Windows, Microsoft Office, CECS (Civil Engineering CAD Solution - Modeller), Ferrovia, Autodesk Civil 3D, BRICS CAD, VISUM или VISSIM, што доказује одговарајућим лиценцним сертификатима, рачунима или потврдама о куповини софтвера и опреме.
Квалитет
Техничку документацију израдити у складу са Законом о планирању и  изградњи (''Службени гласник PC", број 72/2009, 81/2009-испр., 64/2010-одлука УC, 24/2011, 121/2012, 42/2013-одлука УC, 50/2013-одлука УC, 98/2013-одлука УC, 132/2014, 145/2014, 83/2018, 31/2019, 37/19, 9/20 и 52/21) и у складу са Правилником о садржини, начину и поступку израде и начину вршења контроле техничке документације, према класи и намени објекта (''Службени гласник РС'', број 73/2019).
Пружалац услуге се обавезује да ћe приликом израде Техничке документације применити законске и друге прописе, техничке нормативе и стандарде који регулишу предметне услуге, као и да ћe услугу извршити у складу са нормама квалитета.
Под квалитетно обављеним послом сматра се:
1. Да је израђено Идејно решење на основу кога ће Понуђач прибавити Локацијске услове.
2. Да је Идејни пројекат израђен у складу са Пројектним задатком и да је Наручилац на њега прибавио позитиван извештај о извршеној стручној контроли од надлежног Министарства.
3. Да је на Студију о процени утицаја на животну средину прибављено позитивно мишљење од надлежног Министарства.
Гаранција
Гаранција за пружену услугу мора трајати до прибављања позитивног мишљења од надлежног Министарства.
Рок извршења
Крајњи рок за завршетак посла је 12 месеци од дана потписивања Уговора, који подразумева:
1. израда Идејног решења 90 дана од дана потписивања Уговора
2. израда Идејног пројекта (са Студијама) 180 дана после прибављања Локацијских услова
Начин и место пружања услуге
Пружалац услуге се обавезује да достави:
[bookmark: _GoBack]
1. Идејно решење (електронски потписано) у два (2) електронска примерка
2. Техничку документацију у три (3) штампана примерка и пет (5) примерака на CD-у (или на УСБ меморији), електронски потписана, у складу са прописима којима се регулише израда техничке документације;

